เรื่องร้องเรียน (ความสะอาด,เสนอแนะ) วันที่ 2022-07-15 06:26:12 — แขวงเสาชิงช้า เขตพระนคร กรุงเทพมหานคร
ปัญหาการขนขยะ
ข้อเท็จจริง
1.) กทม.เช่ารถขนขยะเป็นรายเดือน
2.) พนักงานขนขยะมีรายได้น้อย ต้องอาศัยการคัดแยกขยะไปขาย
3.) กทม.เช่ารถจัดเก็บขยะมากๆ ไม่ได้เพราะสิ้นเปลืองงบประมาณ
4.) ประชาชนไม่แยกขยะอย่างจริงจัง เพราะมองว่าพนักงานเอาขยะไปรวมกัน
5.) กทม.ใช้งบฯ สูงมากกับการจัดการขยะ

ข้อเสนอแนะ
1.) ให้ กทม.ขายถุงใส่ขยะ อาจจะแบ่งสีและขนาดตามความเหมาะสม เช่น
ก. สีแดง ถุงขยะอันตราย
ข. สีดำขยะเปียก ทำปุ๋ยได้
ค. สีน้ำตาลขยะแห้ง
ง. สีเหลืองขยะรีไซเคิล

โดยให้มีพื้นที่ข้างถุงสำหรับเขียนชื่อเจ้าของขยะด้วย หากเจ้าของขยะแยกไม่ถูกต้องอาจจะต้องแนะนำตักเตือนหรือจ่ายค่าปรับ

2.) การจัดเก็บขยะให้จัดสีรถตามสีถุงขยะที่เก็บ เช่น 
ก. ขยะเปียกเก็บทุกวัน พนักงานไม่ต้องแยก โยนขยะขึ้นรถแล้วไปต่อเลย
ข. ขยะรีไซเคิล 2 - 3 วันเก็บ 1 ครั้ง ให้รถเข้าที่ศูนย์แยกขยะ
ค.) ขยะแห้ง 2 - 3 วันมาเก็บ 1 ครั้ง เพื่อส่งโรงเผาเพื่อผลิตกระแสไฟฟ้า

3.) ต้องให้รางวัลพนักงานตามจำนวนรอบที่จัดเก็บขยะได้

4.) กทม.ต้องจัดการนำขยะไปขายแล้วนำมาจัดแบ่งให้พนักงาน 

5.) ปัจจุบันรถ 1 คันขนขยะได้ 1 เที่ยว พนักงานนำรถขนขยะมาเป็นรถแยกขยะ บางจุดใช้เวลาคัดแยกร่วม 30 นาที ถ้าลดการคัดแยกขยะที่รถ ทำให้ กทม.ประหยัดงบฯ ได้มาก

6.) ถ้าเป็นไปได้ลดคนขนเหลือคันละ 3 คน แล้วเพิ่มคนที่จุดคัดแยกขยะ ต้องทำให้เร็ว เพื่อลดกลิ่น (ต้องรณรงค์ตั้งแต่ต้นทาง ขยะรีไซเคิลต้องไม่มีกลิ่น)